върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР ще изтече на 3 септември 2018 г.
 Б. УСЛОВИЯ НА АНГАЖИМЕНТА
 (9)
 Съгласно условията на ангажимента производителите износители се съгласиха, inter alia, да не продават разглеждания продукт на първия независим клиент в Съюза под определена минимална вносна цена („МВЦ“). Тази цена подлежеше на тримесечни корекции в зависимост от международните спот цени на модулите, както са публикувани в базата данни на „Блумберг“ („Bloomberg“).
 (10)
 Производителите износители се съгласиха също така да продават разглеждания продукт само чрез преки продажби. За целите на ангажимента като пряка продажба се определяше продажбата или на първия независим клиент в Съюза, или чрез свързана страна в Съюза, посочена в ангажимента. Нарушение на ангажимента представляваха непреките продажби за Съюза от дружества, различни от изброените в ангажимента.
 (11)
 В ангажимента също така се посочваха в неизчерпателен списък случаите, които се считаха за нарушение на ангажимента. Сред изброеното по-специално са сключването на компенсаторни споразумения с клиентите и участието в система за търговия, водеща до риск от заобикаляне на мерките. Продажбата на слънчеви панели за изграждане на фотоволтаични паркове от дружества, свързани с производителя износител, също представляваше нарушение на ангажимента.
 (12)
 С писмо от 30 септември 2014 г. службите на Комисията изрично поясниха на CCCME, че съгласно условията на ангажимента продажбите за изграждане на фотоволтаични паркове от свързани страни представляват нарушение на ангажимента. След влизането в сила на ангажимента службите на Комисията отбелязаха значително увеличение в износа по формата на продажби за собствено потребление за изграждане на фотоволтаични паркове, което представлява промяна в модела на търговия. Следователно вече не е възможно да се следи ефективно спазването на ангажимента. Службите на Комисията поискаха от CCCME да запознае с тази информация всички китайски производители износители, участващи в ангажимента. Освен това посочената информация бе разпространена многократно от службите на Комисията по време на проведените в КНР семинари. По време на тези семинари службите на Комисията предоставиха на производителите износители подробна информация и разяснения относно прилагането на ангажимента и inter alia информацията, съдържаща се в горепосоченото писмо.
 (13)
 В задълженията за отчитане във връзка с ангажимента е предвидено, че всеки износител представя на Комисията, inter alia, тримесечни отчети за преките си продажби на независими клиенти в Съюза, за продажбите си на свързани страни в Съюза и за продажбите, извършвани от свързаните с него страни, на първия независим клиент в Съюза. Това включваше задължението данните, представени в тези тримесечни отчети, да са пълни и верни, а отчетените сделки напълно да отговарят на условията на ангажимента. Отчитането на препродажбите в Съюза бе особено важно задължение при продажба на разглеждания продукт на първия независим клиент чрез свързан вносител. Единствено тези отчети даваха възможност на Комисията да следи дали цената при препродажба от свързания вносител на първия независим клиент е в съответствие с МВЦ.
 (14)
 Съгласно ангажимента всеки производител износител би трябвало да носи отговорност и за нарушенията на свързаните с него страни, независимо дали са посочени в ангажимента.
 (15)
 Производителите износители също така се ангажираха да се консултират с Комисията